《送胡昌世比部转饷辽阳便道归五岭》
明代·邓云霄

夜夜旄头照海天，辽阳杀气镇相缠。枕戈谁念三军苦，转饷俄腾万灶烟。

塞雪近关看破腊，岭梅迎马报新年。相如拥传多光彩，岂羡乘槎到日边。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。